UDRUGA UPRAVNIH I BIROTEHNIČKIH ŠKOLA REPUBLIKE HRVATSKE

Zagreb, Prilaz Baruna Filipovića 30

BILJEŠKA

sa sastanka Predsjedništva Udruge upravnih i birotehničkih škola RH održanog 14. studenog 2015. godine u sjedištu Udruge s početkom u 10 sati i 30 minuta.

Sastanak je održan sa sljedećim

Dnevnim redom:

1. Dogovor u svezi objedinjavanja nastavnih materijala i rada radnih skupina na pripremi udžbenika iz nastavnih predmeta: Uvod u državu i pravo, Uvod u obiteljsko pravo i Ustavni ustroj RH.
2. Informacija predsjednice Udruge o radu na kurikularnoj reformi
3. Prijedlozi za organizaciju Godišnje Skupštine Udruge
4. Aktualna problematika

Na sastanku je zaključeno sljedeće:

Ad. 1.

Dogovorene su radne skupine za objedinjavanje nastavnih materijala za pripremu udžbenika:

1. za nastavni predmet Ustavni ustroj RH radna skupina u sastavu: Ivanka Jareb i Lovrenka Franceshi (nositelj Ivanka Jareb)
2. za nastavni predmet Uvod u državu i pravo radna skupina u sastavu: Mirjana Gojanović, Radoslava Gregov i Ivanka Jareb (nositelj Mirjana Gojanović)

 Rok za završetak posla na pripremi materijala pod 1. i 2. je 31. prosinca 2015. godine

 Recenzenti će se odrediti naknadno.

1. Zbog čestih izmjena Zakona za nastavni predmet Uvod u obiteljsko pravo za sada se neće poduzimati aktivnosti na objedinjavanju nastavnih materijala.

Ad. 2

Predsjednica Udruge izvijestila je o radu na kurikularnoj reformi.

Ad. 3.

Predložit će se višoj stručnoj savjetnici Elisabetti Fortunato da, na Godišnjoj skupštini Udruge, održi predavanje za nastavnike struke u Sektoru: Ekonomija, trgovina i poslovna administracija o izradi operativnih planova i programa te nastavnih priprema s naglaskom na konkretne primjere koje će dostaviti nastavnici pojedinih predmeta.

Iduća Godišnja skupština održat će se u Zagrebu.

Ad. 4.

U Ekonomsko-birotehničku školu u Splitu poslat će se zahtjev za imenovanjem člana Skupštine (zbog odlaska dosadašnje članice u mirovinu).

Sastanak je završio u 16 sati.

Bilješku sastavila.

 Bojana Mić